

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 13 març 2018**

**Esport i quantioses beques d'estudis en un Trofeu Fundació Jesús Serra de rècord**

**El passat cap de setmana 10 i 11 de març es va disputar la 11a edició del Trofeu Fundació Jesús Serra a l'estació d'esquí de Baqueira Beret. El nombre d'inscripcions de la prova Open d'esquí alpí de dissabte va fregar les 180, on aficionats i esquiadors van participar conjuntament. Les beques d'estudi, amb una dotació de 15.000 €, van ser per als guanyadors de les proves de l'emocionant paral·lel de diumenge.**

Baqueira Beret, un cop més, va acollir el cap de setmana del 10 i 11 de març el 11è Trofeu Fundació Jesús Serra. En aquesta edició del trofeu, les inscripcions van batre rècords amb 177 inscrits. En una jornada on semblava que la meteorologia anava a ser complicada "el trofeu va ser tot un èxit de participació" agraïa Laura Halpern, directora de la Fundació Jesús Serra, a tots els participants que any rere any han estat fidels al trofeu.

La competició va començar el dissabte dia 10 amb la primera prova open, on aficionats a l'esquí i esquiadors de competició, van disputar la modalitat de gegant. Aquesta prova caracteritzada per la velocitat, l'habilitat i la tècnica necessària dels corredors per poder realitzar els girs esgotant al màxim el cronòmetre, va oferir moments de molta diversió.

En aquesta prova Open del Trofeu poden participar tots els esquiadors, amb o sense llicència de corredor. Compta amb importants regals amb els quals la Fundació Jesús Serra vol fomentar i premiar la participació de tots els participants. Dissabte en el lliurament de premis, més enllà dels trofeus es va sortejar material Salomon (2 parells d'esquís, cascs, bastons, jaquetes, ulleres, folres polars, motxilles, guants), 2 pulsòmetres Suunto, productes Buff, forfets Baqueira Beret, subscripcions a la revista Solonieve i 2 dies d'hotel al Palau de Villapanés de Sevilla, així doncs tots els corredors de totes les categories van optar a emportar-se un premi per la seva participació.

Els 16 millors temps de la categoria femenina i els 32 millors temps de la categoria masculina de dissabte van poder competir en la prova del trofeu en la modalitat de paral·lel de diumenge. En aquesta última prova es decidiria que corredors aconseguirien les beques ofertes per la fundació Jesús Serra per a la formació dels esquiadors.

El paral·lel és un esdeveniment espectacular, on la tensió per veure qui aconseguia emportar-se el gran premi anava in crescendo a mesura que s'apropaven les finals. I no era per menys, el valor de la beca d'estudis del primer premi ascendia a 3.000 €, el segon a 2.500 € i el tercer lloc 2.000 €.

Al podi femení, Anna Díaz Prieto del club GRANUEC va aconseguir el primer lloc, Mariona Boix del club LMCE va aconseguir la segona plaça i Ona Rocamora del CAEI el tercer lloc. Díaz Prieto és estudiant de medicina i agraïa molt l'ajuda del premi i de la fundació ja que a causa de la gran càrrega que suposa els estudis i la seva dedicació a l'esport la beca li permet un respir.

El podi masculí es va compondre per l'andorrà Joan Verdú, Iker Gastamiza del club CEVA i del també andorrà Axel Esteve. El basc Gastamiza ressaltava la motivació que dóna aquest trofeu als esquiadors que estan a la universitat, a més del suport econòmic fonamental que significa el premi als guanyadors en els seus estudis i projectes personals.

Sens dubte, tal com afirmava la directora de la fundació Jesús Serra, aquesta onzena edició ha estat un èxit total i els valors impulsats pel trofeu van estar presents en tot moment.

Resultats complets del gegant open de dissabte: http://bit.ly/2tGs7wc

**AGENDA**

**OPA FIS finals de Copa d'Europa Esquí de Fons - 16/18 març**

Del 16 al 18 de març els millors fondistes europeus competiran a Beret. El dia 16 es disputarà el Sprint amb distàncies d'entre 1,4 i 1,6 km segons categories. El dia 17 seguirà l'esdeveniment amb la sortida en massa en la competició de Distància, on les categories superiors competiran en 15 km els homes i 10 km les dones i en júnior seran 10 km per als homes i 5 per a les dones. El dia 18 es disputarà la competició en "pursuit" (persecució).

http://baqueira.es/opa-fis-continental-cup

**Quattro Era Baishada - març 17**

El dissabte 17 de Març, es celebra La quattro Era Baishada, una competició Open que arriba a Baqueira de la mà d'Audi i que barreja de manera fàcil i divertida diferents disciplines dels esports d'hivern i es disputa al Stadium de Beret. Inscripcions obertes a:

http://quattroerabaishada.com/

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret

1